ཕ་སྐད་བརྡར་ཟད་དུ་མི་གཏོང་བའི་ཐབས་གང་ཡོད་ཅེ་ན།གཅིག་ནི་བྱིས་པ་ཕ་སྐད་བཀོལ་བར་བྱང་ཆ་ཡོད་པའི་ཚད་དུ་བསླེབ་ཏུ་འཇུག་དགོས།དེ་ནི་བྱིས་པ་རྣམས་ལ་ཕ་སྐད་ཀྱི་གཞི་རྩའི་བརྡ་སྤྲོད་དང་ཐ་སྙད་ཤེས་སུ་བཅུག་རྗེས་ད་གཟོད་སྐད་ཡིག་གཉིས་པ་སློབ་ཏུ་འཇུག་དགོས།དེ་ལྟར་བྱས་ན་ཕ་སྐད་བརྡར་ཟད་དུ་འགྲོ་བ་ཇེ་ཉུང་དུ་གཏོང་ཐུབ།གཉིས་ནི།གྲངས་ཉུང་མི་རིགས་ཀྱི་སྐད་ཆའི་སྐྱེ་ཁམས་གོ་གནས་འཛིན་དགོས།སྐད་ཆ་མི་འདྲ་བ་རྣམས་སྐད་ཆའི་སྐྱེ་ཁམས་མ་ལག་ཁྲོད་སྐྱེ་ཁམས་ཀྱི་གོ་གནས་མི་འདྲ་བ་ཡོད།མིག་སྔར།གྲངས་ཉུང་མི་རིགས་ལ་ལ་ཞིག་གི་སྐད་ཆའི་ནུས་པ་ཤོར་ལ་ཉེ་བ་དང་།གྲངས་ཉུང་མི་རིགས་ལ་ལ་ཞིག་གི་སྐད་ཡིག་བརྒྱུད་བཀོལ་བྱེད་དགོས་པའི་གནས་ཚུལ་བྱུང་བ་དང་།གྲངས་ཉུང་མི་རིགས་ལ་ལ་ཞིག་གི་སྐད་ཡིག་གི་གསོན་ཤུགས་ཉམས་བཞིན་འདུག་པས་སྐད་ཡིག་གི་སྐྱེ་ཁམས་གོ་གནས་འཁྲུལ་མེད་ཅིག་བཟུང་བའི་རྨང་གཞིའི་སྟེང་གྲངས་ཉུང་མི་རིགས་ཀྱི་སྐད་དང་ཡི་གེ་སྲུང་སྐྱོབ་བྱེད་དགོས།གསུམ་ནི།ཆ་རྐྱེན་བསྐྲུན་དགོས།